Source: http://docplayer.fi/349657-Natura-arvioinnin-tarveharkinta.html
Timestamp: 2017-11-24 06:12:27+00:00
Document Index: 14889550

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

NATURA-ARVIOINNIN TARVEHARKINTA - PDF
Download "NATURA-ARVIOINNIN TARVEHARKINTA"
1 Vastaanottaja Rääkkylän kunta Asiakirjatyyppi Natura-arvioinnin tarveharkinta Päivämäärä Viite NATURA-ARVIOINNIN TARVEHARKINTA ORIVEDEN RANTAOSAYLEIS- KAAVA - RÄÄKKYLÄ
2 ORIVEDEN RANTAOSAYLEISKAAVA - RÄÄKKYLÄ Päivämäärä Laatijat Tarkastaja Kuvaus Kaisa Torri Tarja Ojala Oriveden rantaosayleiskaavan Natura-arvioinnin tarveharkinta Rääkkylän osalta, vaikutukset Natura-alueeseisiin Kansikuva Rasisaari kaava-alueella Sisältää Maanmittauslaitoksen maastotietokannan 12/2014 aineistoa Viite Ramboll Terveystie HOLLOLA T F
3 ORIVEDEN RANTAOSAYLEISKAAVA - RÄÄKKYLÄ SISÄLTÖ 1. Johdanto 1 2. Arvioitava rantaosayleiskaava 1 3. Natura-arvioinnin tarveharkinnan taustaa Natura 2000-verkosto Natura-arvioinnin tarveharkinta Aineisto ja menetelmät 4 4. Oriveden-Pyhäselän saaristot Natura-alue Sijainti ja yleispiirteet Luontodirektiivin liitteen I luontotyypit Luontodirektiivin liitteen II lajit Saimaannorppa Järvilohi Lintudirektiivin liitteen I lajit Uhanalaiset lajit 8 5. Yleistä kaavoituksen vaikutuksista Rantarakentaminen ja saimaannorpat Rantarakentaminen ja luontodirektiivin mukaiset luontotyypit Rantarakentaminen ja lintudirektiivin liitteen I lajit Vaikutusten muodostuminen Saimaannorpan pesimäalueiden sijoittuminen Oriveden rantaosayleiskaava-alueella Pyydysrajoitusalueet Keskeiset vaikutusalueet Luontotyypit kaava-alueella Hankkeen vaikutukset Oriveden-Pyhäselän saaristot natura-alueeseen Vaikutukset luontodirektiivin liitteen I luontotyyppeihin Vaikutukset luontodirektiivin liitteen II lajeihin ja uhanalaisiin lajeihin Saimaannorpat Vaikutukset lintudirektiivin liitteen I lajeihin Yhteisvaikutukset muiden hankkeiden kanssa Joki-Hautalammen Natura-alue Johtopäätökset Kirjallisuuslähteet 24 LIITE 1: Ei julkinen, liite toimitetaan vain viranomaiskäyttöön: Kartta saimaannorpan pesien sijoittuminen suhteessa Oriveden rantaosayleiskaavan Rääkkylän alueelle
4 1 1. JOHDANTO Oriveden rannoille Rääkkylän kunnan alueelle laaditaan rantaosayleiskaavaa. Osana kaavoitusta on arvioitu rantaosayleiskaavan vaikutuksia Oriveden-Pyhäselän saaristot Natura-alueeseen (SCI). Kaava-alueelle sijoittuu myös toinen Natura-alue, Joki-Hautalampi (FI ). Vaikutuksia lintudirektiivin (SPA) perusteella suojeltuun Joki-Hautalammen Natura-alueeseen on arvioitu tämän raportin luvussa 8 ja muilta osin raportti käsittelee Oriveden-Pyhäselän saaristojen Natura-aluetta. Natura-arvioinnin tarveharkinnan on Oriveden-Pyhäselän saariston osalta laatinut FM biologi Kaisa Torri ja Joki-Hautalammen Natura-alueen osalta Jussi Mäkinen. Arvioinnit on laadittu Ramboll Finland Oy:stä Rääkkylän kunnan toimeksiannosta. Kuva 1-1 Kaava-alueen sijainti ja rajaus. 2. ARVIOITAVA RANTAOSAYLEISKAAVA Arvioitava hanke on rantaosayleiskaava, jota laaditaan Oriveden alueelle. Oriveden rantaosayleiskaava on aiemmin laadittu Kiteen ja Kesälahden alueille, ja nyt arvioitavaan kaavaalueeseen kuuluvat kaikki Rääkkylän kunnan alueelle sijoittuvat Oriveden vesialueet sekä rantaalueet 200 metrin rantavyöhykkeeltä pois lukien voimassa olevien asemakaavojen ja oikeusvaikutteisten yleiskaavojen mukaiset alueet (poikkeukset tästä määrityksestä on kuvattu kaavaselostuksessa). Suunnittelualueeseen sisältyy luonnollista rantaviivaa 448 km ja muunnettua rantaviivaa 244 km. Rantaosayleiskaavalla määritetään kaavoitettavan alueen rakennuspaikkojen lukumäärä ja sijainti. Kaava-alueen rajaus on esitetty edellä kuvassa 1-1 ja rakennuspaikkojen lukumäärät taulukossa 1-1.
5 2 Taulukko 2-1 Olemassa olevien ja uusien rakennuspaikkojen lukumäärät kaava-alueella. Oriveden rantaosayleiskaava on aiemmin laadittu Kiteen ja Kesälahden alueille, ja rakennuspaikat on taulukossa esitetty myös kyseisten kuntien alueilta. Kaavaluonnosvaiheen jälkeen Rääkkylän alueella käytettyjä mitoitusperiaatteita on muutettu, ja mitoitusluku on nyt pienempi kuin luonnosvaiheessa. Mitoitusvyöhykkeet on esitetty oheisessa kuvassa ja mitoitusperiaatteita on kuvattu yksityiskohtaisemmin kaavaselostuksen liitteessä. Mitoitusvyöhykkeet vaihtelevat Rääkkylässä välillä 3.5-6, pienintä mitoitusvyöhykettä on käytetty saarissa joihin ei johda tieyhteyttä. Kuva 2-1 Mitoitusvyöhykkeet Oriveden rantaosayleiskaavan alueella. Nyt arvioitavalla Rääkkylän alueella mitoitusvyöhykkeenä on koko kaava-alueen kattaen 5 rakennuspaikkaa / muunnettu rantaviivakilometri.
6 3 3. NATURA-ARVIOINNIN TARVEHARKINNAN TAUSTAA 3.1 Natura 2000-verkosto Natura verkoston avulla suojellaan EU:n luontodirektiivin (892/43/ETY) ja lintudirektiivin (79/409/ETY) tarkoittamia luontotyyppejä, lajeja ja niiden elinympäristöjä, jotka esiintyvät jäsenvaltioiden Natura verkostoon ilmoittamilla tai ehdottamilla alueilla. Jäsenvaltioiden tehtävänä on huolehtia, että ns. Natura-arviointi toteutetaan hankkeiden ja suunnitelmien valmistelussa ja päätöksenteossa sen varmistamiseksi, että niitä luonnonarvoja, joiden vuoksi alue on sisällytetty tai ehdotettu sisällytettäväksi Natura verkostoon, ei merkittävästi heikennetä. Suojeluarvoja heikentävä toiminta on kiellettyä sekä alueella että sen rajojen ulkopuolella. Sitä, milloin luonnonarvot heikentyvät tai milloin ne merkittävästi heikentyvät, ei ole määritelty luonto- tai lintudirektiivissä. Mitä tahansa lupa-asiaa tai viranomaisasiaa ratkaistaessa on noudatettava, mitä luonnonsuojelulain 10 luvussa säädetään Natura verkostosta. Useimpiin maankäyttöä tai luontoa mahdollisesti muuttavaa toimintaa tavalla tai toisella sääteleviin lakeihin on otettu tätä koskeva viittaussäännös luonnonsuojelulain 65 ja 66 :iin. Jos hanke tai suunnitelma joko yksistään tai tarkasteltuna yhdessä muiden hankkeiden ja suunnitelmien kanssa todennäköisesti merkittävästi heikentää valtioneuvoston Natura verkostoon ehdottaman tai verkostoon sisällytetyn alueen niitä luonnonarvoja, joiden suojelemiseksi alue on sisällytetty tai on tarkoitus sisällyttää Natura verkostoon, hankkeen toteuttajan tai suunnitelman laatijan on asianmukaisella tavalla arvioitava nämä vaikutukset. Sama koskee sellaista hanketta tai suunnitelmaa alueen ulkopuolella, jolla todennäköisesti on alueelle ulottuvia merkittäviä haitallisia vaikutuksia. Edellä tarkoitettu vaikutusten arviointi voidaan tehdä myös osana ympäristövaikutusten arviointimenettelystä annetun lain (468/1994) 2 luvussa tarkoitettua arviointimenettelyä. ( /553) Luonnonsuojelulain 65 ja 66 :n säännökset merkitsevät tiivistetysti sitä, että hankkeet tai suunnitelmat eivät saa yksistään eivätkä yhdessä merkittävästi heikentää niitä luonnonarvoja, joiden vuoksi alue on sisällytetty Natura 2000-verkostoon. Mikäli on todennäköistä, että tällaisia vaikutuksia on, tulee vaikutukset arvioida. Lupa voidaan myöntää tai suunnitelma hyväksyä vasta kun arviointi- ja lausuntomenettely osoittaa, etteivät vaikutukset ole merkittäviä. Kyseeseen tulevat tällöin paitsi Natura-alueelle kohdistuvat toiminnot myös sellaiset alueen ulkopuolelle sijoittuvat hankkeet, joiden vaikutukset ulottuvat Natura-alueelle. Toisaalta alueen sisällekin voi kohdistua luontoa muuttavia toimintoja, mikäli ne eivät merkittävästi heikennä Natura-alueen suojeluperusteita. Luontodirektiivi Luontodirektiivin tavoitteena on luontotyyppien sekä luonnonvaraisen eläimistön ja kasviston ja niiden elinympäristöjen suojelu. Direktiivin mukaisesti toteutetuilla toimenpiteillä pyritään varmistamaan Euroopan yhteisön tärkeinä pitämien luontotyyppien ja lajien suotuisa suojelutaso. Keskeisiä toimenpiteitä ovat Natura alueiden perustaminen, lajien tiukan suojelun järjestelmä sekä hyödyntämisen säätely. Luontodirektiivin liitteissä lueteltuja, yhteisön tärkeinä pitämiä luontotyyppejä ja lajeja on Suomessa seuraavasti: Liite I, 69 luontotyyppiä, suojelukeino Natura alueet (SCI-alueet, Sites of Community Importance) Liite II, 88 lajia, suojelukeino Natura alueet (SCI-alueet, Sites of Community Importance) Liite IV, 73 lajia, tiukan suojelun järjestelmä (Luonnonsuojelulaki 49 ) Luontodirektiivin liitteisiin on valittu yhteisön tärkeinä pitämiä luontotyyppejä ja lajeja, jotka ovat vaarassa hävitä luontaisilta levinneisyysalueiltaan, joilla on pienet kannat tai levinneisyysalueet, jotka ovat hyviä esimerkkejä kyseisen luonnonmaantieteellisen alueen ominaispiirteistä tai jotka ovat endeemisiä lajeja. Osa luontodirektiivin luontotyypeistä ja lajeista on määritelty ensisijaisesti suojeltaviksi, ja ne on osoitettu direktiivin liitteissä I ja II tähdellä (*). Niiden suojelusta yhteisö on erityisvastuussa.
7 4 3.2 Natura-arvioinnin tarveharkinta Natura-arvioinnin tarveharkinnassa otetaan esiin viisi näkökohtaa: 1) hankkeen tai suunnitelman kuvaus, 2) Natura-alueen ja siihen kohdistuvien vaikutusten kuvaus, 3) vaikutusten merkittävyyden arviointi, 4) lieventävien toimenpiteiden ja vaihtoehtojen sekä yhteisvaikutusten tarkastelu sekä 5) johtopäätökset ja arvio vaikutuksista. Tarveharkinnan johtopäätös voi olla: 1) Ei heikennä Natura-arvoja, Natura-arviointia ei tarvita 2a) Heikentää, Natura-arviointi tehtävä 2b) Vaikutusten ilmeneminen epävarma, Natura-arviointi tehtävä Luontoarvot, joita SCI-perustein Natura-verkostoon valitulta Oriveden-Pyhäselän saaristot Natura-alueelta on tarkasteltava, ovat: luontodirektiivin liitteen I luontotyypit luontodirektiivin liitteen II lajit 3.3 Aineisto ja menetelmät Tässä raportissa on arvioitu Oriveden rantaosayleiskaavan vaikutuksia niihin Oriveden-Pyhäselän saariston Natura-alueella (FI , SCI) esiintyviin luontodirektiivin liitteen I luontotyyppeihin ja liitteen II lajeihin, joiden perusteella Oriveden-Pyhäselän saaristot on sisällytetty osaksi Suomen Natura -verkostoa. Lisäksi on tarkasteltu hankkeen vaikutuksia alueella esiintyviin lintudirektiivin liitteen I lajeihin sekä uhanalaisiin lajeihin. Vaikutusten arviointi on kohdennettu erityisesti saimaannorppiin, jotka kuuluvat Oriveden-Pyhäselän saariston Natura-alueen keskeisiin suojeluperusteisiin. Tarveharkinta on laadittu olemassa olevan aineiston pohjalta. Arvioinnissa käytettyjä lähteitä ovat Natura-tietolomake ja saimaannorppien pesäpaikkatiedot vuosilta Naturatietolomakkeiden päivitys on käynnissä, ja todennäköiset lomakkeen päivitystiedot on saatu arvioinnissa huomioitavaksi Pohjois-Karjalan ELY-keskukselta. Arvioinnissa on hyödynnetty myös kirjallisuuslähteitä saimaannorpista (mm. Saimaannorpan suojelun strategia ja toimenpidesuunnitelma 2011, Hyvärinen ym. 2004, Sipilä 1992). Arviointi on kohdennettu Oriveden rantaosayleiskaavaan Rääkkylän kunnan osalta. Aikaisemmin vastaava arviointi on laadittu Oriveden rantaosayleiskaavan Kiteen ja Kesälahden kuntien alueelle sijoittuvan alueen osalta (Ramboll 2011).
8 5 4. ORIVEDEN-PYHÄSELÄN SAARISTOT NATURA-ALUE 4.1 Sijainti ja yleispiirteet Oriveden-Pyhäselän saaristot Natura-alue sijoittuu viiden kunnan alueella (Kitee, Liperi, Rääkkylä, Kerimäki ja Savonlinna) ja on pinta-alaltaan yhteensä ,5 hehtaaria. Natura-alue sijoittuu Saimaan vesistöön ja sen suojeluperusteisiin kuuluvat sekä saimaannorpan tärkeät pesimäja elinalueet että Tikansaari-Vuoniemen harjujensuojeluohjelmakohde. Suojelun toteutuskeinoina alueella ovat maasto- ja vesiliikennelaki, rakennuslaki, kalastuskuntien kanssa tehtävät rauhoitussopimukset, luonnonsuojelulaki sekä harjujensuojeluohjelma-alueen osalta myös maa-aineslaki. Kuvassa 3-1 on esitetty Oriveden-Pyhäselän saaristot Natura-alueen sijainti suhteessa Oriveden rantaosayleiskaava-alueeseen. Kuvassa näkyy myös Natura-alueelle sijoittuvien luonnonsuojelualueiksi rauhoitettujen alueiden rajaukset sekä rantojensuojeluohjelman ja harjujensuojeluohjelman alueet. Kuva 4-1 Oriveden rantaosayleiskaavan rajaus (Rääkkylä) ja Natura-alueet.
9 6 4.2 Luontodirektiivin liitteen I luontotyypit Oriveden-Pyhäselän saariston Natura-alueella esiintyvät Natura-tietolomakkeen mukaiset luontodirektiivin liitteen I mukaiset Natura luontotyypit sekä on esitetty oheisessa taulukossa ja niiden ominaispiirteitä on kuvattu jäljempänä. Taulukkoon ja kuvauksiin on lisätty myös Naturatietolomakkeiden päivityksen yhteydessä esitetyt muutokset luontotyypeistä: lisättäviä luontotyyppejä ovat humuspitoiset järvet ja lammet sekä boreaaliset luonnonmetsät. Taulukko 4-1 Oriveden-Pyhäselän saariston Natura-alueella direktiiviluontotyypit ja niiden arvioitu osuus Natura-alueen koko pinta-alasta (Suomen Ympäristökeskus, Natura-tietolomakkeet, uusina tietoina lisätty päivitykseen ehdotetut luontotyypit humuspitoiset järvet ja lammet sekä boreaaliset luonnonmetsät). Priorisoidut eli ensisijaisesti suojeltavat luontotyypit on merkitty tähdellä. Luontotyyppi Osuus alueen koko pinta-alasta % Humuspitoiset järvet ja lammet 94 % Vaihettumissuot ja rantasuot <1 % Boreaaliset lehdot <1 % Harjumuodostumien metsäiset luontotyypit 2 % *Puustoiset suot <1 % *Boreaaliset luonnonmetsät <1 % Humuspitoiset järvet ja lammet Luonnontilaisia järviä ja lampia, joiden vesi on turpeen ja happaman humuksen ruskeaksi värjäämää. Yleensä turvepohjalla, soilla tai luontaisesti soistumassa olevilla kankailla. Määrällisesti valtaosa luontotyypin esiintymistä on lampia. Tämä luontotyyppi on ollut hyvin yleinen, mutta nykyisin luonnontilaiset edustavat vedet ovat harvinaistuneet lähinnä metsätaloudellisista ojituksista johtuen. Luontotyypin ja luonnontilaisuuden kannalta keskeisiä piirteitä ovat järvialtaan ja sen ranta-alueiden rakenteellinen luonnontilaisuus, hyvä vedenlaatu ja luontotyypille ominainen lajisto. Vaihettumissuot ja rantasuot Turvetta muodostavia, vähä- tai keskiravinteisten alustojen kasviyhdyskuntia, joille on tunnusomaista minerotrofisten ja ombrotrofisten tyyppien välimuotoiset piirteet. Tyyppiin sisältyy laaja ja monimuotoinen joukko kasviyhdyskuntia. Laajoilla suoalueilla näkyvimmät yhdyskunnat koostuvat keskikokoisista tai pienistä saraikoista, joissa kasvaa myös rahka- tai ruskosammalia. Niihin tavallisesti liittyy myös vesi- ja rantakasviyhdyskuntia. Boreaaliset lehdot Lehtoja esiintyy yleensä boreaalisen vyöhykkeen ravinteisilla multamailla, joilla maaperän hienojakoisuus ja riittävä veden saanti mahdollistavat moninaisen ja rehevän kasvillisuuden muotoutumisen. Yleisesti lehtojen kasvillisuutta luonnehtii voimakas kerroksellisuus, jossa kenttä- ja pensaskerros ovat yleensä melko reheviä ja korkeakasvuisia. Boreaalisista lehdoista on kuvattu lukuisia eri lehtokasvillisuustyyppejä, joiden pääryhmät ovat kuivat, tuoreet ja kosteat lehdot. Puustoiset suot Havu- tai lehtipuumetsiä kosteilla tai märillä turv la, joilla vedenpinta on pysyvästi korkealla ja jopa korkeammalla kuin ympäristön vedenpinnantaso. Vesi on aina hyvin niukkaravinteista (ombro-mesotrofiset suot, raised bogs, acidic fens). Näissä yhdyskunnissa puustokerroksessa vallitsevat yleensä hieskoivu (Betula pubescens), paatsama (Frangula alnus = Rhamnus frangula), mänty (Pinus sylvestris), Pinus rotundata ja kuusi. Boreaalisella alueella myös kuusta kasvavat korvet, jotka ovat minerotrofisia soita suoyhdistymien reunoilla, erillisinä juotteina laaksoissa tai painaumissa ja purojen varsilla. Boreaaliset luonnonmetsät Boreaaliset luonnonmetsät jaetaan kolmeen osaan syntytavan perusteella: vanhoihin luonnontilaisiin tai niiden kaltaisiin metsiin, nuoriin palon jälkeen luontaisesti kehittyneisiin lehtipuumetsiin sekä tuoreisiin metsäpaloaloihin. Luonnonmetsät ovat monien uhanalaisten lajien, erityisesti sienten, jäkälien, sammalien ja hyönteisten (etenkin kovakuoriaisten) elinympäristöjä. Luonnontilaisten tai niiden kaltaisten vanhojen metsien olennaisin tunnusmerkki on niiden nykyisen puuston luonnontilaisuus, jota ilmentävät seuraavat piirteet: puuston satunnainen alueellinen jakautuminen ja vaihteleva- tai jatkuvakorkeuksinen kerroksellisuus.
10 7 Harjumuodostumien metsäiset luontotyypit Harjujen lakia luonnehtivat yleensä mäntymetsät, rinteillä kasvaa joskus kuusta sekä mahdollisesti lehtipuita. Tyypillisimmillään harjut ovat yli 20 metriä korkeita harjanteita, joiden ympäristöolosuhteet vaihtelevat voimakkaammin kuin ympäröivien tasamaiden kasvuolosuhteet. Erityisesti harjujen paiste- ja varjorinteiden väliset pienilmastolliset erot voivat olla hyvin merkittäviä.. Poikkeuksellista olosuhteista johtuen harjumetsät ovat suhteellisen lajirikkaita, erityisesti hernekasveja ja levinneisyydeltään itäisiä arolajeja on runsaasti. 4.3 Luontodirektiivin liitteen II lajit Oriveden-Pyhäselän saariston Natura-tietolomakkeella mainittuja luontodirektiivin liitteen II lajeja ovat saimaannorppa, susi, karhu, ilves ja järvilohi. Natura-tietolomakkeen lajitietoihin on tietolomakepäivityksen yhteydessä ehdotettu lisättäväksi myös liito-orava. Lajeista saimaannorppa, liito-orava, susi ja karhu on merkitty luontodirektiivissä ensisijaisesti suojeltaviksi lajeiksi. Luontodirektiivin liitteeseen II kuuluvat lajit saimaannorppa, liito-orava, ilves, karhu ja susi kuuluvat myös liitteen IV(a) lajeihin Saimaannorppa Saimaannorppa on luokiteltu äärimmäisen uhanalaiseksi lajiksi (CR). Saimaannorppa kuuluu luonnonsuojelulain erityisesti suojeltaviin lajeihin (47 ) sekä rauhoitettuihin lajeihin (39 ). Saimaannorppa kuuluu myös luontodirektiivin liitteessä IV (a) mainittuihin lajeihin, joiden lisääntymis- ja levähdyspaikkojen hävittäminen ja heikentäminen on kielletty. Saimaannorppa on äärimmäisen uhanalainen norpan alalaji, jota ei esiinny missään muualla maailmassa. Saimaannorppia arvioidaan olevan nykyisin noin 310. Vuoden 2014 poikaslaskennoissa löydettiin kaikkiaan 58 kuuttia. Oriveden-Pyhäselän Natura-alueella saimaannorppakannan kooksi on arvioitu 7 10 yksilöä. Alue ei ole eristynyt, mutta laji elää alueella levinneisyysalueensa reunalla. Saimaannorppa on pitkäikäinen ja hitaasti lisääntyvä, aikuiset norpat viihtyvät samoilla alueilla vuodesta toiseen. Norppa synnyttää pääsääntöisesti vain yhden poikasen kerrallaan. Jään alta lumikinokseen kaivettu ja päältä umpinainen lumipesä on suoja vastasyntyneelle poikaselle kylmyyttä ja petoja vastaan. Pesäpaikan valinnassaan saimaannorpat välttävät vakituisia häiriölähteitä (Sipilä 1992). Saimaannorppakantaan kohdistuvia uhkatekijöitä ovat mm. pieni populaatiokoko, kuoleminen kalastuksen sivusaaliina, pesimäaikainen häiriö, pesimäaikaiset vedenpinnan vaihtelut, rantarakentaminen sekä ympäristömyrkyt. Pitkällä aikavälillä myös ilmastonmuutos on saimaannorppakannalle uhkatekijä (Saimaannorpan suojelun strategia ja toimenpidesuunnitelma 2011). Saimaannorpan suojelussa yhtenä keskeisenä tavoitteena on turvata talvinen pesimä- ja lisääntymisrauha, sillä kuuttien kuolleisuus ensimmäisenä elinvuotenaan on korkea. Pesäkuolleisuutta aiheuttavat mm. epävakaat olosuhteet pesässä ja ympäristössä. Pesinnän onnistumisen kannalta lisääntymisen kriittisin aika on tammikuusta maaliskuuhun, johon ajoittuvat poikasten syntymän lähestyminen sekä vastasyntyneen kuutin imetyksen alkuvaiheet. Merkittäviin poikaskuolleisuuden aiheuttajiin kuuluvat myös kalastus ja erityisesti verkot. Verkkoihin hukkuu ajoittain myös aikuisia norppia, mutta erityinen riski kalanpyydykset ovat kuuteille Järvilohi Saimaan alueella Orivesi mukaan lukien esiintyy uhanalaista Saimaan järvilohta (Salmo salar m. sebago). Euroopan Unionin alueella alkuperäisiä järvilohikantoja tavataan vain Suomessa (Saimaa) ja Ruotsissa (Vänern). Saimaan alkuperäinen järvilohikanta on tällä hetkellä täysin istutusten varassa, voimalaitosten rakentaminen on ollut merkittävin luonnonvaraisten järvilohikantojen tuhoutumiseen johtanut tekijä. Nykyisin järviloheen kohdistuu sekä lajin suojelutarve että toisaalta merkittävä kalastuspaine. Järvilohen osalta kalastus voidaan jakaa kahteen osaan: järvilohta tavoitellaan erityisesti siihen kohdistuvalla pyynnillä (ensisijaisesti vetouistelu) tai järvilohi tulee usein alamittaisena sivusaaliina muun kalastuksen yhteydessä. Nykyisellään järvilohikantaa ylläpidetään kalanviljelyllä, mutta suojelun tavoitteisiin kuuluu myös luonnon pienpoikastuotannon elvyttäminen koskialueilla. Saimaannorppien suojelemiseksi asetetut kalastusrajoitukset palvelevat myös järvilohikannan suojelutavoitteita (Järvilohistrategia 2003).
11 8 4.4 Lintudirektiivin liitteen I lajit Oriveden aluetta luonnehtivat pääasiassa karut, kirkasvetiset järvenselät sekä paikoin rehevät, kasvillisuudeltaan järviruokovaltaiset lahdet. Alueen vesi- ja rantalinnustolle luonteenomaisia lajeja ovat erityisesti karujen selkävesien tyyppilajit, kuten mm. kuikka, iso- ja tukkakoskelo sekä eri lokki- ja tiiralajit. Järven matalilla lahtialueilla pesimälinnusto on kuitenkin huomattavasti monipuolisempaa ja näillä alueilla tavataan myös useita reheville lintujärville ominaisia lajeja, kuten mm. ruskosuohaukka, kaulushaikara, heinätavi, pikkulokki, haapana, tukkasotka ja silkkiuikku. Oriveden-Pyhäselän saariston Natura-alueen Natura-tietolomakkeessa on luontodirektiivin mukaisten suojeluarvojen ohella listattu useita lintudirektiivin liitteen I lajeja, jotka kuuluvat säännöllisesti alueen pesimälinnustoon (Taulukko 2). Näistä lajeista valtaosa kuuluu Etelä- ja Keski- Suomen alueella pääasiassa metsäalueille (mm. mehiläishaukka, helmipöllö, huuhkaja, pikkusieppo) tai reheville suo- ja kosteikkoalueille (kurki, luhtahuitti, sinisuohaukka) ominaisiin lajeihin, joiden kannalta potentiaaliset elinympäristöt sijoittuvat Oriveden alueella pääasiassa reheviin järvenlahtiin sekä maa-alueiden puolelle. Taulukko 4-2 Lintudirektiivin liitteen I lajit Oriveden-Pyhäselän saariston alueella (perustuen Naturaalueen Natura-tietolomakkeeseen) sekä eri lajien pääasialliset elinympäristöt Pääasiallinen elinympäristö Ampuhaukka (Falco columbarius) Helmipöllö (Aegolius funereus) Huuhkaja (Bubo bubo) Kalasääski (Pandion haliaetus) Kalatiira (Sterna hirundo) Kuikka (Gavia arctica) Kurki (Grus grus) Liro (Tringa glareola) Luhtahuitti (Porzana porzana) Mehiläishaukka (Pernis apivorus) Metso (Tetrao urogallus) Mustakurkku-uikku (Podiceps auritus) Peltosirkku (Emberiza hortulana) Pikkulepinkäinen (Lanius collurio) Pikkusieppo (Ficedula parva) Pohjantikka (Picoides tridactylus) Pyy (Bonasa bonasia) Sinisuohaukka (Circus cyaneus) Suopöllö (Asio flammeus) Mäntykankaat, kosteikkoalueiden reunametsät Varttuneet ja vanhat havu- ja sekametsät Harvapuiset kangas- ja kallioalueet, hakkuuaukot Järvi- ja kosteikkoalueet Järvenselkien rantakalliot ja luodot, rehevät lintujärvet Karut selkävedet Rehevät suo- ja kosteikkoalueet, rantaluhdat Rehevät suo- ja kosteikkoalueet, rantaluhdat Rehevät lintujärvet ja järvenlahdet Rehevät havu- ja sekametsät Yhtenäiset havumetsä- ja suoalueet Rehevät lintujärvet ja järvenlahdet Rikkonaiset maatalousalueet Puoliavoimet avohakkuu- ja pensaikkoalueet Vanhat kuusi- ja kuusivaltaiset sekametsät Vanhat kuusi- ja kuusivaltaiset sekametsät Rehevät, ryteikköiset kuusi- ja sekametsät Suo- ja kosteikkoalueet, avohakkuut Suo- ja kosteikkoalueet, avohakkuut 4.5 Uhanalaiset lajit Natura-alueella esiintyviä uhanalaisia lajeja ovat saimaannorppa (CR), kalasääski (NT), järvilohi (CR), liito-orava (VU), susi (EN), karhu (NT), ilves (NT) ja kangasvuokko (VU).
12 9 5. YLEISTÄ KAAVOITUKSEN VAIKUTUKSISTA 5.1 Rantarakentaminen ja saimaannorpat Vesien saastumisen merkitys saimaannorppakantaa uhkaavana tekijänä on vähentynyt ja vastaavasti lisääntyvän rantarakentamisen myötä ihmisen toiminnasta aiheutuvien satunnaisten häiriötekijöiden merkitys on kasvanut (Hyvärinen ym. 2004). Välillisten häiriötekijöiden ohella rantarakentamisella on myös suoria vaikutuksia, sillä rantarakentaminen supistaa saimaannorppien kannalta potentiaalisten pesäpaikkojen määrää. Suorat vaikutukset Saimaannorppa valitsee pesäpaikakseen riittävästi lunta keräävän rantakinoksen. Rantaprofiilin on oltava melko jyrkkä ja pesärannassa täytyy olla tarpeeksi syvää vettä. Ratkaisevia tekijöitä ovat kinoksen koko ja mahdollisuus kaivaa kulkuavanto jään alle. Soveltuvat alueet (sopivasti lunta keräävät kohdat) voivat vaihdella vuosittain vedenpinnan tason ja vallitsevan tuulisuuden mukaan. Pääsääntöisesti kuitenkin samat pesäpaikka-alueet ovat saimaannorppien käytössä vuodesta toiseen. Saimaannorppien on pesäpaikan valinnassaan todettu karttavan kiinteitä häiriölähteitä, kuten esim. rakennuksia ja teitä (Sipilä 1992, Kokkonen & Sipilä 2007). Sipilän (1991) tutkimukset Saimaalla osoittavatkin, että mitä kauemmaksi häiriölähteistä mennään, sitä yleisempää on norpan pesintä. Etäisyysvyöhykkeet saimaannorpan pesien ja uudisrakennus välillä Saimaannorpan suojelun strategian ja toimenpidesuunnitelman toteuttamista seuraamaan on asetettu asiantuntijatyöryhmä. Työryhmä on kokouksessaan laatinut saimaannorpan lisääntymisja levähdyspaikkojen määritelmän sekä ohjeet näiden huomioimisesta uudisrakentamisessa (Saimaannorppatyöryhmän muistion liite 3): - Poikaspesien etäisyyden pysyväisluonteisiin häiriölähteisiin (esim. uudisrakennukset), tulisi olla minimissään 800 metriä. - Makuupesien etäisyyden tulisi vastaavasti olla minimissään 300 metriä. - Etäisyys pysyväisluonteisiin häiriölähteisiin lasketaan pesien maantieteellisestä keskimääräisestä sijainnista painottaen poikaspesiä. Välilliset vaikutukset Merkittävä rantarakentamiseen kytkeytyvän uhka saimaannorppien kannalta on vapaa-ajan kalastus. Laidan (2005) haastattelussa Sipilä on todennut verkkoihin hukkuneiden kuuttien löytyvän lähes poikkeuksetta vapaa-ajan kalastajien verkoista. Kaavoituksella ei voida säädellä kalastusta, vaan alueen kalastusrajoitukset määrittyvät valtioneuvoston kalastusrajoitusalueista antaman asetuksen pohjalta (valtioneuvoston asetus verkkokalastuksen rajoittamisesta saimaannorpan poikasten suojelemiseksi). Saimaannorppia kuitenkin hukkuu verkkoihin myös kalastusrajoitusalueiden ulkopuolella. Saimaannorppien merkittävin suora kuolinsyy on hukkuminen takertuneena kalanpyydyksiin (www.metsa.fi/sivustot/metsa/fi/ajankohtaista/tiedotearkisto/tiedotteet2008). Nykyaikaisten loma-asuntojen käyttökausi on pidentynyt, jonka seurauksiin kuuluu myös mm. loma-asukkaiden liikkuminen keväthankien aikaan jäällä. Keväthangilla liikkuminen voi muodostaa uhkan saimaannorpille mikäli melusta (esim. moottorikelkat) häiriintynyt emo hylkää pesän tai mikäli rantakinokseen kelkkaileva romahduttaa norpan pesän. Norpat ovat paikkauskollisia ja talvella rantakinoksiin kaivetut pesien sijainnit ilmentävätkin hyvin myös norppien kesäaikaista oleskelualuetta (Hyvärinen ym. 2004). Kesäaikaisista häiriöistä norppien kannalta merkittävimpiin lukeutuu makuukivien häirintä karvanvaihdon aikoihin huhtikesäkuussa. Vaikutusten konkretisoitumisesta Esimerkkinä lisääntyneen rantarakentamisen vaikutuksista saimaannorppiin Laidan (2005) pro gradu-työssä viitataan Sipilän suulliseen tiedonantoon Saimaan pohjoisosissa (Pyhäselällä) jo havaitusta sukupuuttovelasta. Yksittäiset norpat tottuvat häiriöihin, mutta häiriötekijät vaikuttavat pesintään ja saimaannorppakanta pienenee paikallisesti. Syynä ilmiöön on usein pesimähäiriöiden ja kalanpyydyskuolleisuuden yhteisvaikutus.
13 Rantarakentaminen ja luontodirektiivin mukaiset luontotyypit Rantarakentaminen ei sijoitu Natura-tietolomakkeessa esitettyjen luontotyyppien alueelle tai niiden välittömään läheisyyteen (kuva 5-4). Rantarakentamisesta näihin luontotyyppeihin mahdollisesti kohdistuvista vaikutuksista ensisijainen on virkistyskäytön lisääntyminen ja siten kulumisvaikutus. Natura-tietolomakepäivityksen yhteydessä esitetty muutos on, että Natura-alueelle sijoittuva osa Oriveden ja Pyhäselän järvialueista lukeutuisi kokonaisuudessaan luontotyyppiin humuspitoiset järvet ja lammet. Tähän luontotyyppiin kohdistuviin mahdollisiin vaikutuksiin lukeutuu lisärakentamisen mukana seuraava ravinnekuormitus. Humuspitoisen järvet ja lammet luontotyypin luonnontilaa kuvaaviin ominaispiirteisiin lukeutuu myös ranta-alueiden rakenteellinen luonnontilaisuus, jota lisärakentaminen heikentää entisestään. Kaavamääräyksissä on annettu seuraavat vesihuoltoa koskevat määräykset: Rakennuslupahakemuksissa on osoitettava, että puhdasta vettä on saatavissa ja että jätevesistä huolehditaan siten, ettei pohja- ja pintavesien saastumisvaaraa aiheuteta. Viemäriverkoston ulkopuolisilla alueilla talousjätevedet on käsiteltävä ympäristönsuojelulain 3 a luvun, tämän nojalla annetun Valtioneuvoston asetuksen 209/ 2011 sekä kaupungin ympäristönsuojelumääräysten mukaisesti. Jätevesijärjestelmää koskeva suunnitelma käyttö- ja huolto-ohjeineen tulee liittää rakentamishanketta koskevaan rakennus- tai toimenpidelupahakemukseen. Vesikäymälän jätevedet tulee johtaa umpisäiliöön tai kunnalliseen viemäröintiin. Saariin ilman tieyhteyttä ei sallita vesikäymälän rakentamista. Käymälät ja kompostit on hoidettava niin, ettei hajua tai muita haittoja synny. Kuivakäymälää ei saa sijoittaa 30 m lähemmäs rantaviivaa. Kuivakäymälä on varustettava tiiviillä jätesäiliöllä, joka on tyhjennettävä riittävän usein hoidettuun kompostiin. Kompostit ja kompostoivat käymälät on sijoitettava vähintään 20 metrin päähän rantaviivasta läpäisemättömälle maapohjalle. Sauna- ja muita vähäisiä pesuvesiä ei saa päästää suoraan vesistöön, vaan ne on imeytettävä maahan metrin päähän rantaviivasta alueelle, jossa maaperä on tarkoitukseen sopiva ja jonne tulvavesi ei nouse. Erityisesti kallioperäisillä rantaosuuksilla tämä tulee ottaa huomioon rakennuspaikkaa valittaessa. Ja seuraavat suositukset: Loma-asuntojen rakennuspaikoilla tulee suosia kompostoivia käymälöitä. Useamman rakennuspaikan ryhmissä suositellaan jätevesien yhteiskäsittelyä. 5.2 Rantarakentaminen ja lintudirektiivin liitteen I lajit Rantarakentaminen vaikuttaa vesistöalueen linnustoon yleensä suoraan rakentamistoimien aiheuttamien elinympäristömuutosten ja ihmistoiminnan aiheuttaman häirinnän kautta. Rakentamistoimet voivat toisaalta hävittää eri lajien kannalta arvokkaita elinympäristöjä, jolloin linnut joutuvat hakeutumaan pesimään muualle. Alueen elinympäristöjen pirstoutuminen sekä rakentamistoimista aiheutuvat häiriötekijät voivat osaltaan korostaa suorien elinympäristömuutosten merkitystä laajentaen vaikutusaluetta varsinaisen rakentamisalueen ympäristöön. Loma-asunnon rakentaminen ja sen edellyttämät metsänraivaus- ja maankaivutoimet aiheuttavat usein tilapäistä melua ym. häiriötekijöitä rakennuspaikan ympäristöön. Häiriötekijöistä laajimmalla leviäviä on erityisesti rakentamisen aiheuttama melu, joka voi suurimmillaan ulottua jopa useiden satojen metrien päähän varsinaisesta rakentamispaikasta. Loma-asuntojen rakentamisen yhteydessä ei kuitenkaan ole tarpeen suorittaa alueen maaperän louhintaa, paaluttamista ym. voimakasta melua tuottavaa toimintaa, josta aiheutuvan melun voitaisiin arvioida leviävän laajalle alueelle rakentamisalueen ympäristöön. Asutuksen ja rantarakentamisen lisääntyminen voivat vaikuttaa alueella pesivään lintulajistoon em. suorien vaikutusten lisäksi kuitenkin myös välillisesti. Rantarakentamisen välillisistä vaiku-
14 11 tuksista merkittävin on yleensä veneilyn lisääntyminen vesialueella, jonka vaikutukset kohdistuvat yleensä voimakkaimmin erityisesti veneilyreittien läheisyydessä pesiviin lintulajeihin. Veneily ym. vesiliikenne lintujen kannalta arvokkaiden pesimäalueiden läheisyydessä voi osaltaan lisätä lintujen poistumista pesältään ja kasvattaa näin pesinnän epäonnistumisen tai pesinnän hylkäämisen riskiä. Yleensä vaikutusten kannalta riskialtteimmaksi ajaksi arvioidaan erityisesti pesinnän muninta- ja haudontavaihe, kun taas poikasten kuoriutumisen jälkeen pesinnän hylkäämisen riskiä pidetään pääosin pienempänä. Eri lintulajien herkkyys vesiliikenteen ja sen synnyttämän melun aiheuttamille vaikutuksille vaihtelee kuitenkin huomattavasti lajien välillä. Oriveden alueella pesivistä lajeista herkimpiä asumisen ja vesiliikenteen aiheuttamille häiriötekijöille ovat erityisesti kuikka ja kalasääski, jotka voivat reagoida esimerkiksi lähestyvään veneeseen jo usean sadan metrin päästä (Ruddock & Whitfield 2007). Sen sijaan esimerkiksi lokit ja tiirat nousevat varoittelemaan vasta hyvin lähellä olevaa venettä, minkä vuoksi ohiajavan veneen häiriövaikutus on tiirojen osalta todennäköisesti pienempi. Veneliikenteestä aiheutuvien häiriötekijöiden ohella ihmisten aiheuttama tahaton häirintä aiheuttaa huomattavan riskitekijän useilla järvialueilla. Käytännössä tahaton häirintä johtuu veneilijöiden rantautumisesta lintujen kannalta merkittäville pesimäalueille (erityisesti pienet lintuluodot), mikä voi pahimmassa tapauksessa aiheuttaa sen, että suurin osa luodolla olevista pesistä epäonnistuu. Rantarakentamisen aiheuttama veneilyn lisääntyminen lisää osaltaan tahattoman häirinnän riskiä veneilyn lisääntymisen vuoksi. Lintuluodoille ja muille merkittäville pesimäalueille kohdistuvaa häirintää voidaan kuitenkin pyrkiä osaltaan ehkäisemään riittävällä tiedottamisella, jolla opastetaan paikallisia veneilijöitä välttämään lintuluodoille ja -saarille rantautumista. Kuva 5-1 Pakeneva joutsen.
15 12 6. VAIKUTUSTEN MUODOSTUMINEN Saimaannorpan pesimäalueiden sijoittuminen Oriveden rantaosayleiskaava-alueella Oheisessa kuvassa on esitetty kartta saimaannorppien pesimäalueiden sijoittumisesta suhteessa arvioitavaan kaava-alueeseen. Karttaesityksessä on käytetty kahden kilometrin vyöhykettä poikaspesien ympäristössä, mikä palvelee pesäpaikkojen tarkemman sijainnin salassapitoa. Arvioinnin pohjana tekstissä uudisrakennusten etäisyysvyöhykkeinä on sen sijaan käsitelty saimaannorppatyöryhmän muistion mukaisia etäisyyksiä, jotka ovat poikaspesien osalta 800 metriä ja makuupesien osalta 300 metriä. Salassapitosyistä karttoja tällä vyöhykejaolla ei julkaista, mutta erilliset kartat toimitetaan viranomaiskäyttöön. Kuva 6-1 Oriveden rantaosayleiskaava-alueen sijoittuminen saimaannorppien pesimäalueille. Kartta suuremmassa koossa ks. liite 1. Tietokantaa saimaannorppien pesäpaikoista ylläpitää Metsähallitus. Saimaannorppien avovesiaikainen esiintymisalue painottuu pesimäalueiden läheisyyteen, mutta lähestyy kooltaan koko Saimaata (Saimaannorpan suojelun strategia ja toimenpidesuunnitelma 2011). Kuten oheisesta kuvasta käy ilmi, pesäpaikkatietojen perusteella kaava-alueesta Voiniemen, Hypönniemen, Hyytsaaren ja Niemisen rannat kuuluvat saimaannorpan kannalta keskeisimpiin alueisiin. Satunnaisemmin norppien voidaan arvioida liikkuvan kaava-alueen vesillä laajemminkin. Taulukko 6-1 Nykyiset rakennukset ja suunniteltu rakentaminen saimaannorpan poikaspesien läheisyydessä Vyöhyke norpan poikaspesistä Nykyisin mantereella Nykyisin saaressa ilman tietä Uusia mantereella Uusia saaressa ilman tietä 2 km km ,5 km
16 Pyydysrajoitusalueet Valtioneuvosto on antanut kaksi asetusta, joilla rajoitetaan kalastusta saimaannorpan suojelun tehostamiseksi. Rajoitukset koskevat keväistä verkkokalastuskieltoa sekä ympärivuotisia pyydysteknisiä määräyksiä Saimaalla. Rantaosayleiskaava-alueelle sijoittuu sekä kevään verkkokalastuskieltoalueita että ympärivuotisten pyydysrajoitusten alueita. Kaava-alueelle sijoittuvat rajoitusalueet on esitetty oheisilla kartoilla. Kuva 6-2 Valtioneuvoston asetuksen liitteen mukaiset saimaannorpan poikasten keskeiset liikkumisalueet kaava-alueella (Valtioneuvoston asetus verkkokalastuksen rajoittamisesta saimaannorpan poikasten suojelemiseksi, ). Kuva 6-3 Valtioneuvoston asetuksen liitteen mukaiset saimaannorpan poikasten keskeiset liikkumisalueet kaava-alueella (Valtioneuvoston asetus eräistä kalastusrajoituksista Saimaalle, ).
17 Keskeiset vaikutusalueet Saimaannorppien kannalta kaavan keskeiset vaikutusalueet sijoittuvat Niemisen, Voiniemen, Hypönniemen, Hyytsaaren ja Saunasaaren alueille. Uusien rakennuspaikkojen ja saimaannorpan pesien sijoittuminen on esitetty liitteessä 1, saimaannorpan pesäpaikkatiedot ovat salassa pidettäviä ja liite toimitetaan vain viranomaiskäyttöön. Nieminen Niemisen niemenkärkeen on esitetty 13 uutta rakennuspaikkaa, jotka sijoittuvat Natura-alueen välittömään läheisyyteen. Suunnitelluista uusista rakennuspaikoista on vähimmillään vain reilun 300 metrin etäisyys saimaannorpan lepopesään (kyseinen pesä sijoittuu noin 100 metrin etäisyydelle olemassa olevasta rakennuksesta, joka jää pesän ja uuden rakennuspaikan väliin). Niemisen alueella etäisyyttä saimaannorpan poikaspesiin on vähimmillään noin 1,2 kilometriä. Niemisen alueelle sijoittuu lisäksi yhteensä viisi (5) saimaannorpan pesäpaikkojen vuoksi korvattavaksi esitettyä rakennuspaikkaa. Niemisen alue arvioidaan rantaosayleiskaavan saimaannorppiin kohdistuvien mahdollisten vaikutusten kannalta keskeisimmäksi alueeksi. Alueen olemassa oleva rakennuskanta on verraten harvaa. Kaava mahdollistaa uudisrakentamista alle kilometrin etäisyydellä saimaannorppien Naturaalueelle sijoittuvista vakiintuneista pesimäympäristöistä. Alue on erittäin vakiintunut pesimäympäristö, sillä pesiä on sijainnut Niemisen edustalla säännöllisesti eri vuosina. Niemisen niemenkärjen uudet rakennuspaikat sijoittuvat saimaannorppien keskeiselle liikkumisalueelle ja rakennuspaikkojen edustalla Sulkulahdella on alueita, joilla ei ole voimassa kalastusrajoituksia (kuvat 6-2 ja 6-3). Mahdollinen verkkokalastuksen lisääntyminen Sulkulahden alueella arvioidaan saimaannorppiin kohdistuvaksi riskiksi. Kuva 6-4 Uudet rakennuspaikat Niemisen kärjessä Natura-alueen välittömässä läheisyydessä. Hyytsaari ja Saunasaari Hyytsaaren pohjoiskärjen itäranta on jo nykyisellään varsin tiheästi rakennettu, eikä kaavassa osoiteta tälle alueelle uusia rakennuspaikkoja. Uudet rakennuspaikat sijoittuvat Hyytsaaren eteläosiin sekä Saunasaareen (kuva 6-5). Hyytsaaressa uudet rakennuspaikat sijoittuvat lähimmillään noin 600 metrin etäisyydellä saimaannorpan makuupesistä ja noin 900 metrin etäisyydelle poikaspesistä. Uudet rakennuspaikat Hyytsaaressa sijoittuvat pienen niemenkärjen eteläpuolelle, eikä niitä siten suoran häiriön kannalta arvioida sijainniltaan saimaannorpan kannalta erityisen merkittäviksi. Uudet rakennuspaikat sijoittuvat saimaannorppien keskeisen liikkumisalueen välittömään läheisyyteen, ja kuitenkin rakennuspaikkojen edustalla Hyytsaaren itäpuolella on vesialueita, joilla ei ole voimassa kalastusrajoituksia (kuvat 6-2 ja 6-3). Mahdollinen verkkokalastuksen lisääntyminen Hyytsaaren ja Saunasaaren edustalla arvioidaan saimaannorppiin kohdistuvaksi riskiksi.
18 15 Kuva 6-5 Uudet rakennuspaikat Hyytsaaressa ja Saunasaaressa. Voiniemi Saimaannorpan poikaspesän läheisyydestä johtuen Voiniemessä on osoitettu 12 kappaletta korvattavia rakennuspaikkoja. Lisäksi Voiniemeen on osoitettu yksi rakennuspaikka, joka sijaitsee noin 800 metrin etäisyydellä saimaannorpan poikaspesästä. Muut Voiniemeen osoitetut rakennuspaikat sijaitsevat vähintään 1,5 kilometrin etäisyydellä saimaannorpan poikaspesistä ja vähintään 800 metrin etäisyydellä lepopesistä. Saimaannorppiin kohdistuvien mahdollisten häiriövaikutusten osalta valtaosa Voiniemen alueen rakennuspaikoista sijaitsee riittävällä etäisyydellä. Voiniemen edustan vesialueet kuuluvat kokonaisuudessaan kalastusrajoitusalueisiin (kuvat 6-2 ja 6-3). Voiniemen aluetta ei siten arvioida saimaannorppiin kohdistuvien mahdollisten vaikutusten kannalta erityisen keskeiseksi alueeksi. Kuva 6-6 Uudet rakennuspaikat Voiniemessä.
19 16 Hypönniemi Hypönniemen edustalla sijaitsee Natura-alueen ulkopuolelle sijoittuvia saimaannorpan poikaspesiä. Hypönniemessä yhteensä neljä rakennuspaikkaa on esitetty korvattavaksi saimaannorppien pesäpaikoista johtuen. Hypönniemeen osoitetut uudet rakennuspaikat sijaitsevat lähimmillään noin kilometrin etäisyydellä saimaannorpan poikaspesistä. Etäisyyttä saimaannorpan lepopesiin on vähimmilläänkin noin 1,4 kilometriä. Hypönniemen edustalla ensimmäiset havainnot saimaannorpan pesistä ajoittuvat 2010-luvulle. Pesimäympäristönä alue ei siten ole vielä kovin vakiintunut, mutta on mahdollista, että alueen merkitys saimaannorpille kasvaa tulevaisuudessa. Kuva 6-7 Uudet rakennuspaikat Hypönniemessä.
20 Luontotyypit kaava-alueella Kaava-alueelle sijoittuvat luontotyyppi-inventoinnin mukaiset luontodirektiivin mukaiset luontotyypit kaava-alueella sijoittuvat kaava-alueen koillisosiin ja ne on esitetty oheisella kartalla. Tämän lisäksi Natura-tietolomakkeiden päivityksen yhteydessä esitetty muutos on, että järvi kokonaisuudessaan lukeutuu luontotyyppiin humuspitoiset järvet ja lammet. Kuva 6-8 Luontodirektiivin mukaiset luontotyypit Natura-alueella. Lisäksi Natura-tietolomakkeiden päivityksen yhteydessä esitetty muutos on, että järvialue kokonaisuudessaan lukeutuu luontotyyppiin humuspitoiset järvet ja lammet.
Vastaanottaja Rääkkylän kunta Asiakirjatyyppi Natura-arvioinnin tarveharkinta Päivämäärä päivitetty 30.10.2015 Viite 82122815-31 NATURA-ARVIOINNIN TARVEHARKINTA ORIVEDEN RANTAOSAYLEIS- KAAVA RÄÄKKYLÄN
Vastaanottaja Kiteen kaupunki Kesälahden kunta Asiakirjatyyppi Natura-tarveharkinta Päivämäärä 30.11.2011 Viite 82139934 NATURA-ARVIOINNIN TARVEHARKINTA ORIVEDEN RANTAOSAYLEIS- KAAVA KITEEN JA KESÄLAHDEN
NATURA-ARVIOINTI ORIVEDEN RANTAOSAYLEISKAAVASTA RÄÄKKYLÄN OSALTA
Vastaanottaja Rääkkylän kunta Asiakirjatyyppi Natura-arviointi Päivämäärä 6.6.2016 Viite 82122815-31 NATURA-ARVIOINTI ORIVEDEN RANTAOSAYLEISKAAVASTA RÄÄKKYLÄN OSALTA NATURA-ARVIOINTI ORIVEDEN RANTAOSAYLEISKAAVASTA